stanford-oval/wikipedia huggingface dataset:
שמואל עובדיהו
ביוגרפיה

שמואל עובדיהו נולד בשנת 1892 באוקראינה, בעיירה ברשאד, פלך ברסלאב בשם שמואל אובודובסקי. את דרכו האמנותית החל בוורשה ב"אקדמיה לאומנות יפה" ולאחר מכן התקבל כתלמיד באקדמיה הממלכתית במינכן אותה סיים בהצטיינות בהיותו בן 20.
עובדיהו השתקע בלודז' ושימש כמורה לציור בגמנסיה העברית מיסודו של ד"ר בראודה.
בשנת 1924 עלה עובדיהו לארץ ישראל (בשלב זה עיברת את שמו מאובודובסקי לעובדיהו) ומצא בארץ חולות לוהטים ומדבר שממה, נוף שונה בתכלית מזה לו הורגל אליו בארץ מוצאו. בתארו את חוויותיו הראשונות על אדמת ארץ ישראל, עם הגיעו לחוף יפו, נראה לו עתידו, כצייר, חסר סיכוי לחלוטין:
"עברנו על פני הסמטאות הצרות ביפו, על בתיהן המסנוורים בצחור-לבנם, ומיד חשתי זרותו של טבע זה"….
סבלו של עובדיהו גדל והלך, משעמד על ההבדל המהותי שבין הנוף באוקראינה מכורתו לבין הנוף במולדתו החדשה.
"שם באוקראינה, רך הנוף ודשן, ענוג ולירי, בעוד שכאן נקלעתי לפתע לנוף של חולות לוהטים ואדמת טרשים. געגועי על אותם שדות ויערות מוריקים, שבחיקם גדלתי, גוברים עלי""….
קצב הבנייה בתל אביב דאז, הווי החלוצי של הבונים – "בלויים-יחפים וזיק משובת נעורים בעיניהם" – שבו את ליבו של עובדיהו ועוררו בו את התשוקה להטות, על פי דרכו, "שכם לעבודת העם". אותה תקופה מרבה עובדיהו לצייר את "תל אביב בהתהוותה": מובילי זיפזיף ומלבני לבנים, סוללי כבישים ורוקדי "הורה". ועוד "גילוי" היה לו לעובדיהו באותם ימים – הים. שני נושאים אלה – שירת העמל ושירת הים – כבשו את לב עובדיהו כליל וברית עולם נכרתה ביניהם. ברבות הימים התחילה עינו של עובדיהו להבחין במיוחד שבנוף הארץ-ישראלי. הבתים החבויים בצל העצים, הירקון הרגוע, שתכלת רקיעו כתכלת מימיו, מעוררים בעובדיהו רגשות שלא ידעם וצבעיו מתבהרים-מתרוננים בשיר הלל והודיה למופלא שבטבע ולשגב הווייתו.
עובדיהו תופס מקום בשורה הראשונה של הציירים בארץ ישראל של אותה תקופה. הוא זכה להיות נערץ על ביאליק (עד היום תלויות מתמונותיו בבית המשורר הלאומי) ועל מאיר דיזנגוף. תמונותיו הוצגו במוזיאונים ובמיטב הגלריות בארץ ובחוץ-לארץ. בשנים 1933 ו-1942 הציג תערוכות יחיד במוזיאון תל אביב לאמנות.
בט"ו בשבט 1963 נפטר שמואל עובדיהו בתל אביב.
השכלה

אקדמיה לאמנות, ורשה, פולין
?-1913 אקדמיה לאמנות, מינכן, גרמניה
פרסים

1938 פרס דיזנגוף לציור ופיסול
לקריאה נוספת

אליאס ניומן, Art in Palestine, ניו יורק, Siebel Company, 1939.
קרל שוורץ, האמנות היהודית החדשה בארץ-ישראל, הוצאת ראובן מס, ירושלים, 1941.
רות קלינגר, אמנות ואמנים בארץ-ישראל, הוצאת יבנה, תל אביב, 1946.
חיים גמזו, ציור ופסול בישראל, הוצאת "אשכול", תל אביב, 1951. מהדורה שנייה מורחבת: ציור ופיסול בישראל, הוצאת דביר, תל אביב, 1957.
בצלאל ססיל רות (עורך), אויגן קולב, האמנות היהודית, הוצאת מסדה, 1961.
גבריאל טלפיר, 100 אמנים בישראל, הוצאת גזית, תל אביב, 1971.
בנימין תמוז (עורך), דורית לויטה, גדעון עפרת, סיפורה של אמנות ישראל, הוצאת מסדה, 1980.
מארק שפס (אוצר), גילה בלס, יגאל צלמונה, מיכה בר-עם, מיכאל לוין, שנות העשרים באמנות ישראל, מוזיאון תל אביב לאמנות, 1982.
בתיה דונר, לחיות עם החלום, מוזיאון תל אביב לאמנות, 1989.
אליק מישורי, מ"אפקים חדשים" ל"רוח אחרת" אמנות ישראלית 1988-1948, למדא הוצאת האוניברסיטה הפתוחה, 2019.
צפת העתיקה
רומיאו ויוליה (סרט, 1968)

| --- | --- |

 מבוסס על:  רומיאו ויוליה מאת ויליאם שייקספיר
 בימוי:  פרנקו זפירלי 
 הופק בידי:  ג'ון נצ'בול, אנתוני אוולוק-אלן 
 תסריט:  פרנקו ברוסטי, מאסולינו ד'אמיקו, פרנקו זפירלי 
 עריכה:  רג'ינלד מילס 
 שחקנים ראשיים:  לאונרד ויטינג אוליביה האסי מילו או'שיאה פט הייווד ג'ון מקאנרי רוברט סטיבנס מייקל יורק ברוס רובינסון
 מוזיקה:  נינו רוטה 
 צילום:  פסקוואלינו דה סנטיס 
 מדינה:  הממלכה המאוחדת, איטליה 
 חברה מפיצה:  סרטי סרטי פרמאונט
 שיטת הפצה:  וידאו על פי דרישה 
 הקרנת בכורה:  8 באוקטובר 1968
 משך הקרנה:  138 דק' 
 שפת הסרט:  אנגלית 
 סוגה:  סרט רומנטי, סרט דרמה 
 תקציב:  $850,000
 הכנסות:  38.9 מיליון דולר
 הכנסות באתר מוג'ו:   romeoandjuliet68
 פרסים:  פרס אוסקר לצילום הטוב ביותר (פסקוואלינו דה סנטיס)  סרט הכסף לבמאי הטוב ביותר (פרנקו זפירלי)  פרס מועצת המבקרים הלאומית לבמאי הטוב ביותר (פרנקו זפירלי)  פרס דוד דה דונטלו לבמאי הטוב ביותר (פרנקו זפירלי)  פרס אוסקר לעיצוב התלבושות הטוב ביותר (Danilo Donati)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
רומיאו ויוליה (באנגלית: Romeo and Juliet) הוא סרט קולנוע משנת 1968 בהפקה בריטית-איטלקית המבוסס על המחזה "רומיאו ויוליה" מאת ויליאם שייקספיר.
הבמאי פרנקו זפירלי ביים את הסרט והיה שותף לכתיבת התסריט. כיכבו בו לאונרד ויטינג ואוליביה האסי. הסרט זכה בפרס אוסקר לצילום הטוב ביותר ופרס אוסקר לעיצוב התלבושות הטוב ביותר (דנילו דונטי). עוד היה מועמד לפרס הסרט הטוב ביותר ופרס הבמאי הטוב ביותר. לורנס אוליבייה קורא את הפרולוג ואת האפילוג של המחזה. נוסף לכך הוא מדבב ללא קרדיט את דמותו של לורד מונטגיו שגילם שחקן איטלקי.
כשיצא היה הסרט העיבוד השייקספירי לקולנוע המצליח ביותר בקופות. הסרט היה פופולרי בקרב בני נוער גם מכיוון שכיכבו בו שחקנים צעירים הקרובים בגילם לדמויות במחזה המקורי. כמו כן חלק ממבקרי הקולנוע קיבלו את הסרט בהתלהבות.
תקציר עלילה

בוורונה שבאיטליה פורצת קטטת רחוב בין צעירים בני שתי משפחות יריבות, משפחת מונטגיו ומשפחת קפולט, שמופסקת על ידי הנסיך. באותו לילה שניים מבני המשפחה, רומיאו בן מונטיגיו ויוליה בת קפולט, נפגשים במשתה שנערך בבית קפולט ומתאהבים ממבט ראשון. מאוחר יותר מתגנב רומיאו לגן מבודד מתחת למרפסת חדר השינה של יוליה, והשניים נשבעים באהבתם. אחרי זמן קצר משיא אותם בחשאי הכומר המוודה של רומיאו, האב לורנס, בסיועה של האומנת של יוליה.
למרבה הצער, פורצת עוד קטטת רחוב בין טיבלט, דודנה של יוליה, ובין מרקוציו, חברו הטוב של רומיאו, כשטיבלט מעליב את רומיאו. רומיאו מסרב להילחם בטיבלט, כי הוא קרוב משפחה כעת בגלל נישואיו ליוליה, אולם מרקוציו נלחם במקומו. טיבלט הורג את מרקוציו, ורומיאו נוקם את מות חברו הטוב והורג את טיבלט. הנסיך פוסק את עונשו של רומיאו והוא גירוש מהעיר. רומיאו, שאינו רוצה להתרחק מעיר מולדתו ומיוליה שזה עתה נשא לאישה, עבורו הגירוש הוא מר ממוות. האב לורנס מצליח לשכנע את רומיאו שהוא בר מזל, והוא צריך להיות אסיר תודה על כך שלא נידון למוות. רומיאו ויוליה מבלים יחד את ליל הכלולות.
אביה של יוליה, שאינו יודע דבר על נישואיה, משדך לה את הרוזן העשיר פאריס. כדי להימנע מהנישואים הכפויים ולהישאר נאמנה לרומיאו, יוליה שותה שיקוי שהכין האב לורנס, ושיגרום לה להראות מתה במשך 42 שעות. האב לורנס מתכנן להודיע לרומיאו על כך, ושהשניים יוכלו להיפגש אחרי הלוויה ולברוח יחד. הוא שולח נזיר אחר עם מכתב הסבר על תוכניתו, אולם משרתו של רומיאו, בלטסאר, רואה שיוליה מתה, הוא ממהר להודיע לאדונו, ומגיע אליו לפני הודעתו של האב לורנס. ביאושו הולך רומיאו למקום קבורתה של יוליה שותה רעל ומתאבד. יוליה מתעוררת מעלפונה וכשהיא רואה את רומיאו המת היא דוקרת עצמה למוות בפגיון.
בהלוויה המשותפת שנערכת לשני הצעירים מסכימות המשפחות לסיים את הסכסוך שביניהן.
הפקה

העלילה מתרחשת באיטליה בתקופת הרנסאנס, הצילומים נערכו באתרים אחדים:
סצנת המרפסת צולמה בפלאצו בורגזה שבנה הקרדינל שיפיונה בורגזה במאה ה-16 בארטנה (Artena) מדרום לרומא.
הסצנות בכנסייה צולמו בכנסיית סט פייטרו, כנסייה בסגנון רומנסקי, בטוסקניה שמצפון לרומא.
סצנת הקבר צולמה גם בטוסקניה
הסצנות בארמון של משפחת קפולט צולמו בפאלאצו פיקולומיני שנבנה על ידי האפיפיור פיוס השני בשנים 1459- 1462 בעיר פיינצה שבנפת סיינה.
הסצנות ברחובות צולמו גם כן בפיינצה.
סצנות קטטות הרחוב צולמו בעיר גוביו שבנפת אומבריה.
על פי האוטוביוגרפיה של פרנקו זפירלי התפקיד של רומיאו הוצע בתחילה לפול מקרטני.
צוות השחקנים

לאונרד ויטינג - רומיאו
אוליביה האסי - יוליה
ג'ון מקאנרי - מרקוציו
מילו או'שיאה - האב לורנס
פט הייווד - האומנת
רוברט סטיבנס - הנסיך
מייקל יורק - טיבלט
ברוס רובינסון - בנווליו
פול הרדוויק - לורד קפולט
נטשה פארי - ליידי קפולט
אנטוניו פיירפדריצ'י - לורד מונטגיו
אזמרלדה רוספולי - ליידי מונטגיו
קית' סקינר - בלטסאר
רוברטו ביסקו - פאריס
לורנס אוליבייה - ללא קרדיט
פסקול הסרט

יצאו לאור שתי גרסאות של פסקול הסרט, שנכתב על ידי נינו רוטה.
במיוחד התפרסם השיר "What Is a Youth" ללחנו של רוטה, מילים של יוג'ין וולטר, בביצוע גלן וסטון, המושר בסרט על ידי טרובדור ושלחנו הוא נעימת הנושא של הסרט.
Side One
"Prologue" 2:46
"What Is a Youth" 7:24
"The Balcony Scene" 9:26
Side Two
"Romeo & Juliet Are Wed" 3:00
"The Death Of Mercutio And Tybalt" 3:35
"Farewell Love Scene" 4:21
"The Likeness Of Death" 2:36
"In Capulet's Tomb" 7:22
"All Are Punished" 2:07
הערות שוליים

↑  Adler, Renata (9 באוקטובר 1968). "Movie Review - Romeo and Juliet (1968)". The New York Times. נבדק ב-9 במרץ 2012. {{cite web}}:  (עזרה)
↑  Ebert, Roger (15 באוקטובר 1968). "Romeo and Juliet". Chicago Sun Times. ארכיון מ-2007-12-21. נבדק ב-9 במרץ 2012. {{cite web}}:  (עזרה)
↑  Liner notes (back cover) from Romeo & Juliet: Original Soundtrack Recording, 1968, Capitol Records ST 2993
↑  "Did You Know?". IMDb. נבדק ב-3 באוגוסט 2009. {{cite web}}:  (עזרה)
↑  "Romeo & Juliet: Nino Rota: Music". Amazon.com. נבדק ב-2012-03-07.
| --- | --- |
בקרת זהויות :  LCCN: no99048332   WorldCat (עם LCCN): no99-048332
שער הזהב של קונסטנטינופול

| --- | --- |

 מידע כללי
 סוג:  שער העיר, סימן נוף 
 מיקום:  איסטנבול 
 מדינה:  טורקיה 
 קואורדינטות:  40°59′34″N 28°55′21″E﻿ / ﻿40.9928°N 28.9225°E﻿ / 40.9928; 28.9225
  (למפת איסטנבול מוגדלת) שער הזהב של קונסטנטינופול(למפת איסטנבול רגילה) שער הזהב של קונסטנטינופול
 
שער הזהב (ביוונית: Χρυσεία Πύλη (כריסיה פילי); בלטינית: Porta Aurea; בטורקית: Altınkapı או Yaldızlıkapı) היה שער בחומת תאודוסיוס, שהקיפה את קונסטנטינופול ממערב. היה זה השער הדרומי ביותר בחומה ושימש כשער ניצחון ושער טקסי דרכו נכנסו מסעות טריומף (מצעד ניצחון) אל העיר. מן השער נמתח רחוב צפון-מזרחה, אשר התחבר לשדרתה הראשית של העיר, רחוב מֶזֶה (mese). מן השער מערבה הובילה הדרך הרומית ויה אגנטיה. השער הוקם במחצית השנייה של המאה הרביעית, היה נעול רוב הזמן כיוון ששימש רק לכניסה טקסית לעיר ונאטם כליל במאה ה-13.
תיאור השער

השער הוקם כשער ניצחון בעל קשת מרכזית גדולה ושנתי קשתות-צד קטנות יותר ונבנה מלבני שיש גדולות ומלוטשות ללא מלט. לפי הכתובת הלטינית שרוקעה ככל הנראה בברונזה וניצבה על גביו הוא הוקם על ידי "תאודוסיוס", אולם לא ניתן לדעת אם זהו תאודוסיוס הראשון או תאודוסיוס השני, קיסר האימפריה הביזנטית. מכל מקום, השער שולב לתוך החומה לאחר שהוקם ולצידיו הוקמו שני מגדלים רבועים.
השער היה מעוטר בברונזה נוצצת, שהקנתה לו את שמו. על ראש השער ניצב פסל גדול, רביעייה (קוודריגה) של פילים.
השלטון העות'מאני הקים לאחר כיבוש קונסטנטינופול סביב השער את "מבצר שבעת המגדלים".
שמו של השער היה השראה לקריאת שער הזהב של קייב.
שמואל לוי

ערך זה עוסק בצייר ישראלי. אם התכוונתם לתעשיין וראש קהל בצרפת, ראו .
| --- | --- |

שמואל לוי (1927)
 לידה:  14 במרץ 1884 סופיה, נסיכות בולגריה
 פטירה:  1966  (בגיל 81 בערך) ישראל
 מקום קבורה:  הר המנוחות 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  ציור
 
שמואל לוי (אופל) (14 במרץ 1884, סופיה – יולי 1966, ירושלים) היה צייר ישראלי, יליד בולגריה. בעבודותיו בולטת הנטייה לתיאורי דמויות אוריינטליסטיות, בייחוד של יהודים תימנים.
ביוגרפיה

לוי נולד בסופיה שבבולגריה לאברהם ונעמה. לאחר סיום לימודיו בגימנסיה החל בלימודי אמנות באקדמיה לאמנות של סופיה (אנ'). עם ייסוד "בצלאל" בשנת 1906 עלה לוי לארץ ישראל והצטרף כתלמיד בכיר לבית הספר בהזמנתו של בוריס שץ. השם "אופל" הוסף על ידו כמעין שם עט, אולם לוי בחר לנטוש אותו בשלב מסוים.
תערוכה באימפריה הרוסית זכתה, על פי עדותו, בהצלחה כלכלית שאפשרה את לימודיו באקדמיה ז'וליאן שבפריז, החל משנת 1913. בתקופת שהותו בצרפת השתתף בתערוכת ה"אורינטליזם" הצרפתיים. לאחר שובו לארץ ישראל, בראשית מלחמת העולם הראשונה, היה לוי פעיל במסגרת האמנות המקומית. בשנת 1920 היה לוי ממקימי "אגודת אמנים עברית". ב-18 באפריל 1927 נפתחה תערוכה מעבודותיו בבית יוסף אליהו שלוש, ששכן בשדרות רוטשילד 9 פינת רח' הרצל בתל אביב. ב-1931 הציג תערוכה ב"Galerie Sélection" בצרפת.
בשנת 1960 נערכה רטרוספקטיבה מיצירותיו במוזיאון תל אביב לאמנות ובבית האמנים בירושלים. עבודותיו נמצאות באוספים שונים, ביניהם אוסף מוזיאון לוקסמבורג בפריז.
נפטר ב-1966. נקבר בהר המנוחות.
הערות שוליים

↑  ראו: שמואל לוי, תערוכה רטרוספרטיבית, 1920-1960, בית האמנים בירושלים, טבת-שבט תשכ"א, דצמבר 1960-ינואר 1961, ללא מספרי עמודים.
↑  ראו מכתב של לוי אל גלריה לאמנות "אלכסנדר" מתאריך 30.8.1962. ארכיון גלריה דבל, מרכז מידע לאמנות ישראלית, מוזיאון ישראל, ירושלים.
↑  18 באפריל 1927 - 15 במאי 1927, מסדר התערוכה: י. פיגין. ראו הזמנה/קטלוג לתערוכה ארכיון גלריה דבל, מרכז מידע לאמנות ישראלית, מוזיאון ישראל, ירושלים.
| --- | --- |
בקרת זהויות :  ICIA: 281068  NLI: 987007517014405171  RKD: 134273  ULAN: 500485294  VIAF: 308267788   WorldCat (עם VIAF): 308267788
רכבת בלארוס

| --- | --- |


תחנת הרכבת של מינסק, הגדולה בבלארוס
 נתונים כלליים
 סוג:  חברה ממשלתית
 תקופת הפעילות:  1992–הווה (כ־32 שנים)
 מיקום המטה:  מינסק, בלארוס
 שליטה בחברה:  משרד התחבורה
 בעלות:  רפובליקת בלארוס
 ענפי תעשייה:  תחבורה, הובלת מטענים
 מוצרים עיקריים:  רשת רכבות 
 עובדים:  112,173 (2005)
  
 RW.By
 
מפת מסילות הברזל של בלארוס.
  מינסק
  בראנוב
  ברסט
  ויטבסק
  הומל
  מוהילב
התפתחות בניית מסילות הברזל בבלארוס.
רכבת מהירה בתחנת הרכבת של מינסק.
רכבת בלארוס (בבלארוסית: Беларуская чыгунка)  הוא שמה של חברת הרכבות הבלארוסית. זוהי חברת הרכבות הלאומית של בלארוס, האחראית לניהול התנועה ושירותי הרכבת במסילות ברזל ברחבי הרפובליקה הבלארוסית ומפעילה שירותי רכבות נוסעים ומטען. אורך רשת מסילות הברזל שהחברה מפעילה הוא 5,512 ק"מ.
החברה הוקמה בשנת 1992 על בסיס המחלקה הבלארוסית של משרד הרכבות הסובייטי ונמצאת מאז בבעלות ממשלתית. משרדיה שוכנים במינסק.
שער המוות

| --- | --- |

 כללי
 תאריך הוצאה:  1994 
 סוגה:  משחק הרפתקה ממוחשב
 פיתוח:  Legend Entertainment 
 הוצאה לאור:  Legend Entertainment 
 ארץ מקור:  ארצות הברית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  DOS, macOS, MS-DOS 
 
שער המוות (באנגלית: Death Gate) הוא משחק מחשב המבוסס בחופשיות על סדרת ספרי מחזור שער המוות שנכתבו בידי מרגרט וייס וטרייסי היקמן. חברת לג'נד אנטרטיינמנט החלה בהפצת המשחק בשנת 1994. הוא היה מועמד, ואף זכה במספר פרסים. כיום המשחק נחשב כנוטשה - תוכנה שאינה נמכרת יותר, ואינה נתמכת על ידי היצרן או המפיץ.
על עטיפת המשחק מופיע איור של קיית' פארקינסון, אותו אייר לספר השלישי "ים האש".
המשחק רץ תחת DOS, וכלל דיבוב מלא של הדמויות וגרפיקת SVGA. בזמן הפצתו הגרפיקה והאנימציות נחשבו למרשימים במיוחד.
עלילה

השחקן משחק בתפקיד האפלו הפיטרין, הדמות הראשית בסדרת הספרים. כל העולמות המוזכרים בספרים מלבד השער השביעי מופיעים במשחק, אך הם לא מוצגים בדיוק כמו בספרים. לדוגמה, המערבולת במשחק היא שילוב של מאפיינים מהמערבולת בספר ומהשער השביעי. העלילה שונה במידה ניכרת, ודמויות מרכזיות רבות לא מופיעות, כולל ביין, אלפרד ומריט.
המשחק הופץ עם סיפור קצר הנקרא "נופל לעד" שנכתב בידי וייס, היקמן וקווין סטיין. הוא מספר את סיפור עלייתה של צ'יאנג לראש אחוות היד, גילדת מתנקשים המוזכרת גם בספרים וגם במשחק, אף על פי שהדמות עצמה מוזכרת במשחק רק בשמה. הסיפור משמש כסיפור רקע לאירועים במחזור שער המוות, עם קשר רופף למשחק.
| מחזור שער המוות |
| --- | --- | --- |
| ספרים | כנף הדרקון • כוכב הרפאים • ים האש • קוסם הנחש • יד הכאוס • אל תוך המבוך • השער השביעי |  |
| משחקים | שער המוות |  |
| יוצרים | מרגרט וייס • טרייסי היקמן |  |
שמואל לופו

שמואל לופו
שמואל לופו (תר"כ 1860 – תש"א 1941) היה איש חינוך ואיש ציבור יהודי. כיהן כמנהל בתי הספר של כי"ח בבולגריה, בטורקיה ובארץ ישראל. היה מראשי העדה הספרדית בירושלים.
ביוגרפיה

נולד ברוסג'וק שבבולגריה לעזריה לופו, ממשפחה יהודית ממוצא רומני. בילדותו התייתם מאביו. קיבל חינוך תורני אצל מנחם פרחי והרב חיים בז'רנו. השתלם בבית המדרש למורים של כי"ח בפריז.
בתום לימודיו נשלח אל העיר פיליפופולי שבבולגריה לייסד בה בית ספר מטעם כי"ח. בשנת 1883 עבר לנהל את בית הספר של כי"ח באדריאנופול שבטורקיה וכיהן בתפקיד כעשרים שנה.
בשנת 1903 עלה לארץ ישראל לנהל את בית הספר החקלאי מקוה ישראל של חברת כל ישראל חברים, וכיהן בתפקיד כעשר שנים. בתחילת מלחמת העולם הראשונה עבר לירושלים לנהל את בית הספר של כי"ח בירושלים, לאחר התפטרותו של אלברט ענתבי.
לאחר מלחמת העולם הראשונה עמד בראש העדה הספרדית בירושלים. כמו כן, כיהן כסגן נשיא הקהילה העברית המאורגנת וחבר הנשיאות של ועד העיר. בשנת 1920 נמנה בין מייסדי הסתדרות הספרדים. היה חבר אספת הנבחרים הראשונה. היה פעיל בארגונים שונים, ובהם ועד הסיוע האמריקאי בירושלים וועד היתומים שעל יד ועד הצירים.
בסוף שנות העשרים, לקראת הגיעו לגיל שבעים, פרש מתפקידיו הציבוריים ועבר להתגורר בפריז. מת בניס בשנת 1941.
לקריאה נוספת

לוסיאן זאב הרשקוביץ, "שמואל לופו ויהודי רומניה 1902–1914: מכתבים מארכיון בית הספר מקוה ישראל". דברי הקונגרס העולמי ה-11 למדעי היהדות. חטיבה ב': תולדות עם ישראל. כרך ב': העת החדשה. ירושלים, 1994, ע' 191–197
שופפלוך

| --- | --- |
סמל שופפלוךסמל שופפלוך
המזרקה ברחוב הציידים
המזרקה ברחוב הציידים
 מדינה:  גרמניה גרמניה
 מדינה:  בוואריה בוואריה
 מחוז שלטוני:  פרנקוניה התיכונה
 מחוז:  אנסבך
 ראש העיר:  אוסוולד צ'כ
 תאריך ייסוד:  1260
 שטח:  15.34 קמ"ר
 גובה:  484 מטרים
 אוכלוסייה:  ‏
  ‑ בשוק:  2,979 (31 בדצמבר 2022)
  ‑ צפיפות:  185 נפש לקמ"ר (2011)
 קואורדינטות:  49°07′12″N 10°18′18″E﻿ / ﻿49.12°N 10.305°E﻿ / 49.12; 10.305
 אזור זמן:  UTC +1
 http://www.schopfloch-mittelfranken.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונישופפלוך(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונישופפלוך(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהשופפלוך(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהשופפלוך  he tabBackground:;tabBorder:#aaa;defaultTab:0;
שוֹפְּפְלוֹך (בגרמנית Schopfloch) הוא יישוב במעמד של שוק (Marktgemeinde) במחוז אנסבך שבמחוז השלטוני פרנקוניה התיכונה במדינת בוואריה שבגרמניה. המקום שוכן על הדרך הרומנטית, בין פורטוונגן לדינקלסביל. נכון לסוף 2011, מתגוררים ביישוב 2,842 בני אדם.
האזכור הראשון של המקום הוא בתעודה משנת 1260, שבה נזכר אולריקוס משופפלוך, ללא פרטים נוספים. בשנת 1634, במהלך מלחמת שלושים השנים, התיישבו במקום נוצרים פרוטסטנטים שעסקו בבנייה ובסיתות אבן.
היהודים בשופפלוך

תפקיד מרכזי בתולדות המקום היה לקהילה היהודית. הראשונים שבהם התיישבו בשופפלוך במאה ה-14 ועסקו בסחר בהמות. הם חיו בשכנות טובה עם הנוצרים. במקום קיים בית קברות יהודי גדול, שראשיתו בשנת 1612.
מן החיים בשכנות של יהודים ונוצרים התפתח ניב מקומי מיוחד (יש הרואים בו שפה) המכונה "לכודיש" (ככל הנראה שיבוש של המלים 'לשון קודש'), אשר עד היום מובן על ידי הדור המבוגר שבמקום, הרואים בו מעין שפת סתרים.
גלריית תמונות

מרכז הכפר שופפלוך על רקע כנסיית סנט מרטין
מרכז הכפר שופפלוך
שער בית הקברות היהודי
בית העלמין היהודי
לקריאה נוספת

לשון קודש בכפר באוורי. מאת: מרדכי אבישי. "על המשמר" 9 בדצמבר 1983
גרמנים דוברי עברית. מאת: נורית דברת מעריב, 1 בספטמבר 1986
בית הקברות היהודי הישן בכפר שופפלוך
ריצ'רד טימותי ג'ונס

| --- | --- |

ג'ונס ב-2008
 לידה:  16 בינואר 1972 (בן 52) קובה, יפן
 מדינה:  ארצות הברית ארצות הברית
 תקופת הפעילות:  מ-1992
 עיסוק:  שחקן
 מקום לימודים:  Bishop Montgomery High School 
 פרופיל ב-IMDb
 
ריצ'רד טימותי ג'ונס (באנגלית: Richard Timothy Jones; נולד ב-16 בינואר 1972) הוא שחקן קולנוע וטלוויזיה אמריקאי. תפקידיו בטלוויזיה כוללים את "אלי מקביל" (1997), "המשפט של איימי" (1998–2005), "CSI: מיאמי" (2006), "האנטומיה של גריי" (2010), "הוואי 5-0" (2011–2014), "נרקוס" (2015) ו"מחשבות פליליות" (2017). מאז 2018 הוא מגלם את סמל המשטרה וייד גריי בסדרת הדרמה המשטרתית "הטירון" של רשת ABC. ג'ונס עבד באופן נרחב בקולנוע ובטלוויזיה מאז תחילת שנות ה-90.
ראשית חייו

ג'ונס נולד בקוֹבֶּה שביפן להורים אמריקאים, וגדל בקארסון, קליפורניה. הוא בנם של לורן, אנליסטית מחשבים, וקלארנס ג'ונס, שחקן בייסבול מקצועי ששיחק באותה תקופה עבור ננקאי הוקס באוסקה. יש לו אח גדול, קלארנס ג'ונס ג'וניור, שעובד כמאמן כדורסל תיכונים. הם חזרו לצפון אמריקה לאחר פרישתו של קלארנס לאחר עונת 1978. הוריו התגרשו מאוחר יותר. ג'ונס למד בתיכון בישופ מונטגומרי בטורנס, קליפורניה, ולאחר מכן סיים את לימודיו באוניברסיטת טוסקיגי.
קריירה

מאז תחילת שנות ה-90, ג'ונס עבד הן בקולנוע והן בטלוויזיה. תפקיד הטלוויזיה הראשון שלו היה בפרק משנת 1993 בסדרה "קליפורניה דרימס". באותה שנה הופיע בתפקיד אייק טרנר ג'וניור בסרט "מה הקשר לאהבה". בין השנים 1999 ל-2005 כיכב בתפקיד ברוס קלווין ואן אקסל בסדרת הדרמה המשפטית של CBS "המשפט של איימי".
בין השנים 2017 ל-2018 גילם ג'ונס את הבלש טומי קאונאבן בסדרת הדרמה של CBS "חוכמת ההמון".
מאז פברואר 2018 מגלם ג'ונס את התפקיד של סמל המשטרה ווייד גריי בסדרת הדרמה המשטרתית של ABC "הטירון" לצד נייתן פיליון.
הערות שוליים

↑  cleveland com Mike Rose, Today’s famous birthdays list for January 16, 2023 includes celebrities Lin-Manuel Miranda, Kate Moss, cleveland, ‏2023-01-16 (באנגלית)
1 2  Richard T. Jones | The Rookie, ABC (באנגלית)
↑  Will Ashton published, What The Super 8 Cast Is Doing Now, CINEMABLEND, ‏2021-07-06 (באנגלית)
↑  Matt Webb Mitovich, The Rookie Casts Richard T. Jones as Nathan Fillion’s Nemesis, TVLine, ‏2018-02-13 (באנגלית)
1 2 3  S. Torriano Berry, Venise T. Berry, Historical Dictionary of African American Cinema, Rowman & Littlefield, 2015-05-07, ISBN 978-1-4422-4702-4. (באנגלית)
1 2  Richard T. Jones Biography (1972-), www.filmreference.com
| --- | --- |
בקרת זהויות :  BnF: cb14191212j (data)  ISNI: 0000 0000 7840 9309  LCCN: no00070221  NTA: 250138077  VIAF: 66676006   WorldCat (עם VIAF): 66676006
שמואל לורנץ

| --- | --- |
אין תמונה חופשית
 לידה:  1964 (בן 60 בערך) ה'תשכ"ד ישראל ירושלים, ישראל
 מדינה:  ישראל ישראל
 מקום פעילות:  ישיבת בני עקיבא נחלים
 תחומי עיסוק:  חינוך ממלכתי דתי
 תפקידים נוספים:  יו"ר ארגון "ידידים"
 מספר צאצאים:  7
 ראש ישיבת בני עקיבא נחלים
 פרסים והוקרה:  פרס יו"ר הכנסת לאיכות חיים פרס החינוך למנהלים פורצי דרך
הרב שמואל לורנץ (נולד ב-1964) הוא רב ישראלי המשמש כראש ישיבת בני עקיבא נחלים.
ביוגרפיה

בגיל צעיר התייתם מאמו. למד בישיבת נתיב מאיר ולאחר מכן בישיבת שבות ישראל. שירת בצה"ל כמפקד מחלקה ובמהלך המילואים קודם לתפקיד סמג"ד. לאחר השירות הצבאי למד בישיבת הר עציון.
בשנת ה'תשמ"ז (1987) גילה הרב לורנץ ספר תנ"ך של הרב שלום שכנא ילין, שעליו סימונים שהועתקו מכתר ארם צובא. הספר שהה שנים רבות בעליית גג ביתו של יצחק יעקב ילין בשכונת קריית משה בירושלים, וניצל ברגע האחרון על ידי לורנץ, שהיה באותה עת תלמיד ישיבת הר עציון. הוא העבירו לידי החוקר יוסף עופר. הרב מרדכי ברויאר הוציא מהדורה נוספת של התנ"ך, לאור ההערות האמורות, בהוצאת חורב, בשנת תשנ"ח (1998).
בשנת 1991 הקים את ארגון "ידידים" העוסק בטיפול בנוער במצוקה, הארגון זכה בפרס יו"ר הכנסת לאיכות חיים. הרב לורנץ משמש כיו"ר הארגון.
בשנת תשנ"ה מונה לתפקיד ר"מ בישיבת ההסדר בעתניאל ושימש בתפקיד זה במשך כעשור. במקביל, שימש מספר שנים כיו"ר ועד היישוב עתניאל.
בשנת תשס"ד מונה לראש ישיבת בני עקיבא נחלים. בתשפ"ב קיבל את פרס החינוך למנהלים פורצי דרך מטעם המינהל לחינוך התיישבותי, פנימייתי ועליית הנוער במשרד החינוך.
אב לשבעה ילדים.
הערות שוליים

↑  סיפור המעשה המלא נמצא במאמרו של יוסף עופר בספר היובל לרב מרדכי ברויאר, עמוד 295 ואילך.
↑  מתיה קם, העתקי כתר ארם צובא, באתר מקראנט.
↑  מרדכי ברויאר, מקראות שיש להם הכרע, מגדים, י', 97–112.
↑  אתר הארגון
↑  פרס למנהל פורץ דרך - לרב שמואל לורנץ, ראש ישיבת בני עקיבא נחלים, באתר ערוץ 7, 1 בפברואר 2022
| --- | --- |
בקרת זהויות :  NLI: 987007404520205171  VIAF: 76156674891133580751   WorldCat (עם VIAF): 76156674891133580751 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ריצ'רד טוד

| --- | --- |

ריצ'רד טוד (1959)
 לידה:  11 ביוני 1919 דבלין אירלנד
 פטירה:  3 בדצמבר 2009 (בגיל 90) לינקולנשייר, בריטניה
 שם לידה:  Richard Andrew Palethorpe-Todd 
 מדינה:  הממלכה המאוחדת, אירלנד 
 תקופת הפעילות:  1950–1970 (כ־20 שנה)
 מקום לימודים:  בית ספר שרוסברי  המכללה הצבאית המלכותית בסנדהרסט 
 בן או בת זוג:  Catherine Stewart Crawford Grant-Bogle (13 באוגוסט 1949–?)  Virginia Mailer (1970–?) 
 צאצאים:  Peter Palethorpe-Todd, Andrew Palethorpe-Todd, Fiona Margaret Todd, Seumas Palethorpe-Todd 
 פרסים והוקרה:  אגדות דיסני (2002)  קצין במסדר האימפריה הבריטית 
 פרופיל ב-IMDb
 
ריצ'רד טוד (באנגלית: Richard Andrew Palethorpe Todd ‏, 11 ביוני 1919 - 3 בדצמבר 2009) היה שחקן תיאטרון וקולנוע בריטי.
קורות חיים

טוד נולד בדבלין ובגיל צעיר עבר עם משפחתו לדבון והחל ללמוד באקדמיה הצבאית המלכותית בסנדהרסט לקראת קריירה צבאית, אך עזב אותה והחל ללמוד משחק. הוא החל להופיע במספר הצגות ובתפקידים קטנים במספר סרטי קולנוע.
קורות חיים > מלחמת העולם השנייה

ב-1941 התגייס לצבא הבריטי, קיבל דרגת קצונה, ושירת כצנחן בדיוויזיה המוטסת השישית.
ב-6 ביוני 1944 הוא השתתף כקפטן בפלישה לנורמנדי (מבצע אוברלורד). הגדוד בו שירת צנח בלילה בנורמנדי ונע לעבר גשר פגסוס. שם חבר לכוח בריטי בפיקוד מייג'ור ג'ון הווארד, וביחד הם הדפו מספר התקפות של הצבא הגרמני. בסרט היום הארוך ביותר הוא שיחק את תפקידו של מייגור ג'ון הווארד.
הוא השתחרר מהצבא ב-1946. ב-1993 הוענק לו עיטור מסדר האימפריה הבריטית (OBE).